CELEX: 32018R0192
Language: hu
Date: 2018-02-08 00:00:00
Title: A Bizottság (EU) 2018/192 rendelete (2018. február 8.) a 882/2004/EK európai parlamenti és tanácsi rendelet VII. mellékletének a takarmányokban és az élelmiszerekben előforduló szennyező anyagokat vizsgáló uniós referencialaboratóriumok kijelölése tekintetében történő módosításáról

9.2.2018   
            
            
               HU
            
            
               Az Európai Unió Hivatalos Lapja
            
            
               L 36/15
            
         A BIZOTTSÁG (EU) 2018/192 RENDELETE
   (2018. február 8.)
   a 882/2004/EK európai parlamenti és tanácsi rendelet VII. mellékletének a takarmányokban és az élelmiszerekben előforduló szennyező anyagokat vizsgáló uniós referencialaboratóriumok kijelölése tekintetében történő módosításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a takarmány- és élelmiszerjog, valamint az állategészségügyi és az állatok kíméletére vonatkozó szabályok követelményeinek történő megfelelés ellenőrzésének biztosítása céljából végrehajtott hatósági ellenőrzésekről szóló, 2004. április 29-i 882/2004/EK európai parlamenti és tanácsi rendeletre (1) és különösen annak 32. cikke (5) és (6) bekezdésére,
   mivel:
   
               (1)
            
            
               A 882/2004/EK rendelet meghatározza az élelmiszereket és a takarmányokat, valamint az állategészségügyi kérdéseket vizsgáló uniós referencialaboratóriumok általános feladatait és a velük szemben támasztott követelményeket. Az említett rendelet értelmében az uniós referencialaboratóriumok feladata különösen a nemzeti referencialaboratóriumok tájékoztatása az analitikai módszerekről és ezen módszerek alkalmazásának koordinálása. Az élelmiszereket és a takarmányokat vizsgáló uniós referencialaboratóriumok jegyzéke az említett rendelet VII. mellékletének I. részében található. A szennyező anyagok tekintetében a következő uniós referencialaboratóriumok kijelölésére került sor: az élelmiszerekben és takarmányokban előforduló nehézfémeket vizsgáló uniós referencialaboratórium, a mikotoxinokat vizsgáló uniós referencialaboratórium, a policiklikus aromás szénhidrogéneket (PAH) vizsgáló uniós referencialaboratórium, valamint az élelmiszerekben és takarmányokban előforduló dioxinokat és poliklórozott bifenileket (PCB) vizsgáló uniós referencialaboratórium.
            
         
               (2)
            
            
               Az Európai Bizottság Közös Kutatóközpontja (JRC), amely 2006 óta otthont adott az élelmiszerekben és takarmányokban előforduló nehézfémeket vizsgáló uniós referencialaboratóriumnak, a policiklikus aromás szénhidrogéneket (PAH) vizsgáló uniós referencialaboratóriumnak, valamint a takarmányokban és élelmiszerekben előforduló a mikotoxinokat vizsgáló uniós referencialaboratóriumnak tájékoztatta a Egészségügyi és Élelmiszerbiztonsági Főigazgatóságot, hogy 2018. január 1-jétől nem vállalja tovább az ezen uniós referencialaboratóriumokkal kapcsolatos feladatokat.
            
         
               (3)
            
            
               Ezeken a területeken a hatósági ellenőrzések és más ellenőrzési tevékenységek eredményessége a hivatalos laboratóriumok által alkalmazott analitikai módszerek minőségétől, egységességétől és megbízhatóságától függ, és folyamatos igény mutatkozik az egységes gyakorlatok előmozdítása iránt az analitikai módszerek alkalmazása terén. Fontos, hogy ezeken a területeken továbbra is működjenek uniós referencialaboratóriumok, ezért új uniós referencialaboratóriumokat kell kijelölni. Ezen túlmenően 2006 óta a fémek, a nitrogénvegyületek, a feldolgozás során keletkező szennyező anyagok, valamint a növényi toxinok területén új proiritásokat határoztak meg, ezért az új kijelölt uniós referencialaboratóriumok hatáskörét és feladatai ennek megfelelően ki kell bővíteni.
            
         
               (4)
            
            
               Az élelmiszerekben és takarmányokban előforduló nehézfémeket vizsgáló jelenlegi uniós referencialaboratórium tevékenységi körét és feladatait ezért ki kell terjeszteni valamennyi fémre és nitrogénvegyületre, a policiklikus aromás szénhidrogéneket (PAH) vizsgáló jelenlegi uniós referencialaboratórium tevékenységi körét és feladatait valamennyi, a feldolgozás során keletkező szennyező anyagra, a takarmányokban és élelmiszerekben előforduló mikotoxinokat vizsgáló jelenlegi uniós referencialaboratórium tevékenységi körét és feladatait pedig a takarmányokban és élelmiszerekben előforduló mikotoxinokra és növényi toxinokra.
            
         
               (5)
            
            
               A Bizottság ezért 2017. január 23-án pályázati felhívást tett közzé a fenti uniós referencialaboratóriumok kiválasztása és kijelölése céljából. A kiválasztott dániai Műszaki Egyetem Nemzeti Élelmiszerügyi Intézetét kell kijelöli az élelmiszerekben és takarmányokban előforduló fémeket és nitrogénvegyületeket vizsgáló uniós referencialaboratóriumként, a dániai Műszaki Egyetem Nemzeti Élelmiszerügyi Intézetét a feldolgozás során keletkező szennyező anyagokat vizsgáló uniós referencialaboratóriumként, és a hollandiai RIKILT (Stichting Wageningen Research) laboratóriumot a takarmányokban és élelmiszerekben előforduló mikotoxinokat és növényi toxinokat vizsgáló uniós referencialaboratóriumként.
            
         
               (6)
            
            
               Tekintve a poliklórozott bifenilektől és dioxinoktól eltérő, a környezetben tartósan megmaradó klórozott szerves szennyező anyagok, a környezetben tartósan megmaradó brómozott szerves szennyező anyagok, valamint a környezetben tartósan megmaradó fluorizált szerves szennyező anyagok egyre nagyobb hatását a takarmányok és élelmiszerek biztonságára, indokolt kiterjeszteni a takarmányokban és élelmiszerekben előforduló dioxinokat és poliklórozott bifenileket (PCB) vizsgáló uniós referencialaboratórium hatáskörét minden, a takarmányokban és élelmiszerekben tartósan megmaradó halogénezett szerves szennyező anyagra (POP). Ezért hatásköre kiterjesztésének tükrözése érdekében az élelmiszerekben és takarmányokban előforduló dioxinokat és poliklórozott bifenileket (PCB) vizsgáló uniós referencialaboratóriumot át kell nevezni a takarmányokban és élelmiszerekben tartósan megmaradó halogénezett szerves szennyező anyagokat (POP) vizsgáló uniós referencialaboratóriummá.
            
         
               (7)
            
            
               A 882/2004/EK rendelet VII. mellékletének I. részét ezért ennek megfelelően kell módosítani.
            
         
               (8)
            
            
               Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
            
         ELFOGADTA EZT A RENDELETET:
   1. cikk
   A 882/2004/EK rendelet VII. mellékletének I. része e rendelet mellékletének megfelelően módosul.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2018. február 8-án.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 165., 2004.4.30., 1. o.
   
   
      MELLÉKLET
      A VII. melléklet I. részének 18–21. pontja helyébe az alábbi szövegrész lép:
      
                  „18.
               
               
                  Az élelmiszerekben és takarmányokban előforduló fémeket és nitrogénvegyületeket vizsgáló uniós referencialaboratórium
                  Dánia Műszaki Egyeteme, Nemzeti Élelmiszerügyi Intézet
                  Koppenhága
                  Dánia;
               
            
                  19.
               
               
                  A takarmányokban és élelmiszerekben előforduló mikotoxinokat és növényi toxinokat vizsgáló uniós referencialaboratórium
                  RIKILT (Stichting Wageningen Research)
                  Wageningen
                  Hollandia;
               
            
                  20.
               
               
                  A feldolgozás során keletkező szennyező anyagokat vizsgáló uniós referencialaboratórium
                  Dánia Műszaki Egyeteme, Nemzeti Élelmiszerügyi Intézet
                  Koppenhága
                  Dánia;
               
            
                  21.
               
               
                  A takarmányokban és élelmiszerekben tartósan megmaradó halogénezett szerves szennyező anyagokat (POP) vizsgáló uniós referencialaboratórium
                  Chemisches und Veterinäruntersuchungsamt (CVUA) Freiburg
                  Freiburg
                  Németország;”